《题杨冠卿客亭类稿》
宋代·姜夔

杨侯笔力天下奇，早岁豪颜相追随。
一班略见客亭槁，文采炳追惊群儿。
长安城中择幽棲，静退不愿时人知。
大书前荣号雾隐，意与风虎云龙期。
人皆炫耀身陆离，见草而悦忘皋比。
南山十日不下食，君子一变谁能窥。
正论不作世道微，通都大邑多狐狸。
惜君爪牙不得施，公超五里亦奚为。

作者简介：姜夔[kuí]（1154年—1221年），字尧章，号白石道人，汉族，饶州德兴人。南宋文学家、音乐家。其作品素以空灵含蓄著称，姜夔对诗词、散文、书法、音乐，无不精善，是继苏轼之后又一难得的艺术全才。有《白石道人诗集》《白石道人歌曲》《续书谱》《绛帖平》等书传世。